360 Nervernes almindelige Egenskaber. 



idet Barnet nu først vil trække sin Haand tilbage i det Øjeblik, 

 da det opdager at Katten vender sig og skal til at kradse. 



Nu er det altsaa Barnet der bruger 1 / 10 Sekund mere end 

 Katten, da det skal opfatte Dyrets Bevægelse og der altsaa skal 

 foregaa en vis Overvejelse i dets Bevidsthed; dette er mere end nok 

 til at Katten kan naa det og kradse det. 



Vi ville nu gaa over til et andet Punkt af den almindelige 

 Nervefysiologi. 



Naar man overskærer en blandet Nerve der altsaa indeholder 

 baade Bevæge- og Føletraade vil øjeblikkelig den Del Legemet i 

 hvilken den forgrener sig blive følesløs og de Muskler som sættes 

 i Virksomhed ved den blive lammede. Selv om man atter nærmer 

 de to overskaarne Stykker af Nerven til hinanden og syr dem 

 sammen er Ledningen gennem Nerven dog afbrudt for flere 

 Maaneder. 



I nogle Dage efter Overskæringen kan man endnu faa Musk- 

 lerne til at trække sig sammen ved at pirre Nervens periphere 

 Stykke (det Stykke der er i Forbindelse med Musklerne); men og- 

 saa denne Evne taber sig snart. I nogle Tilfælde kan man senere 

 hen ikke engang faa Musklerne til at trække sig sammen ved at 

 pirre selve Muskelmassen f. Ex. ved Elektricitet; Muskelvævet er 

 da blevet omdannet, er degenereret som man kalder det, og det 

 kan tilsidst tildels gaa til Grunde. 



En overskaaren Nerves periphere Ende degenererer ligeledes 

 baade for Føletraadenes og Bevægetraadenes Vedkommende, men 

 efter nogen Tids Forløb genvinder den atter sin normale Bygning, 

 Forbindelsen med Centralnervesystemet kommer atter istand og 

 Følelsen vender tilbage i de Dele af Legemet der havde mistet 

 den ved Nerveoverskærelsen. Hvis Musklerne ikke ere altfor stærkt 

 degenererede vender Bevægelsen ogsaa tilbage, og man har derfor 

 gjort det til en Regel at man daglig ved Hjælp af Elektricitet skal 

 pirre saadanne Muskler, hvis Nerve er bleven overskaaret ved et 

 Skud eller lignende Vold, for at de kunne bevares i god Ernærings- 

 tilstand saa længe til Nerven atter bliver virkedygtig. 



